钦定古今图书集成/明伦汇编/皇极典/第259卷 > 拟连珠六首 北周庾信
## 钦定古今图书集成/明伦汇编/皇极典/第259卷 > 拟连珠六首 北周庾信

盖闻“得贤斯在，不藉挥锋”；股肱良哉，无论应变。是以屈倪参乘，诸侯解方城之围；干木为臣，天下无西河
之战。

盖闻邯郸已危，徒思马服；蓟城去矣，空用《荆轲》。是以
竹杖扶危，不能正武担之石；芦灰缩水，不能救宣房
之河。

盖闻十室之邑，忠信在焉；五步之内，芬芳可录。是以
日南枯蚌，犹含明月之珠；龙门死树，尚抱“《咸池》之曲。”
盖闻豫章七年，毙于丰艸；芳兰九畹，沦于幽谷。是以
“欲求其真，晋阳有自理之蒿；若赏其声，吴亭有已枯
之竹。”

《盖闻》明镜蒸食，未为得所；干将补履，尤可伤嗟。是以
气足凌云，不应止为武骑；才堪王佐，不应直放长沙。
盖闻卷箷不死，谁必有心；甘蕉自长，故知无节。是以
螺蚌得路，恐异骊渊；雀鼠同归，应非丹穴。